Document ID: 31994D0702

KOMISSION PÄÄTÖS,
tehty 31 päivänä lokakuuta 1994,
Albaniasta peräisin tai lähtöisin oleviin tiettyihin eläviin eläimiin ja eläintuotteisiin liittyvistä suojatoimenpiteistä tehdyn päätöksen 94/621/EY muuttamisesta toisen kerran (ETA:n kannalta merkityksellinen) (94/702/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon kolmansista maista yhteisöön tuotavien eläinten eläinlääkintätarkastusten järjestämistä koskevista periaatteista ja direktiivien 89/662/ETY, 90/425/ETY ja 90/675/ETY muuttamisesta 15 päivänä heinäkuuta 1991 annetun neuvoston direktiivin 91/496/ETY(1), sellaisena kuin se on viimeksi muutettuna päätöksellä 92/438/ETY(2), ja erityisesti sen 18 artiklan,
ottaa huomioon kolmansista maista yhteisöön tuotavien tuotteiden eläinlääkäritarkastusten järjestämistä koskevista periaatteista 10 päivänä joulukuuta 1990 annetun neuvoston direktiivin 90/675/ETY(3), sellaisena kuin se on viimeksi muutettuna direktiivillä 92/118/ETY(4), ja erityisesti sen 19 artiklan,
sekä katsoo, että
Albaniassa on todettu koleratapauksia,
koleran esiintyminen Albaniassa muodostaa vakavan uhan kansanterveydelle yhteisössä,
päätöksellä 94/621/EY(5), sellaisena kuin se on muutettuna päätöksellä 94/671/EY(6), komissio toteuttaa tarvittavat toimenpiteet,
tilanteen kehittymisen huomioon ottaen olisi pidennettävä täytäntöönpantujen toimenpiteiden soveltamisaikaa; tämän jakson aikana on oltava mahdollista arvioida Albanian viranomaisten toteuttamia toimenpiteitä erityisesti paikan päällä tapahtuvin käynnein, ja
tässä päätöksessä määrätyt toimenpiteet ovat pysyvän eläinlääkintäkomitean mukaiset,
ON TEHNYT TÄMÄN PÄÄTÖKSEN:
1 artikla
Korvataan päätöksen 94/621/EY 3 artiklassa päivämäärä "31 päivään lokakuuta 1994" päivämäärällä "15 päivään tammikuuta 1995".
2 artikla
Jäsenvaltioiden on muutettava tuontiin sovellettavia toimenpiteitä tämän päätöksen kanssa yhdenmukaisiksi. Niiden on ilmoitettava siitä komissiolle.
3 artikla
Tämä päätös on osoitettu kaikille jäsenvaltioille.
Tehty Brysselissä 31 päivänä lokakuuta 1994.

Labels: 3
0
18
6